seungwon929/Th-miracl huggingface dataset:
ซีอีวีวิมินส์แชมเปียนส์ลีก ฤดูกาล 2017–18

ซีอีวีวิมินส์แชมเปียนส์ลีก ฤดูกาล 2017–18 () เป็นการแข่งขันวอลเลย์บอลระดับสูงสุดของสโมสรวอลเลย์บอลในทวีปยุโรป และเป็นครั้งที่ 58 ของการแข่งขัน โดยในรอบรองชนะเลิศและรอบชิงชนะเลิศจะจัดขึ้นในวันที่ 5 พฤษภาคม และ 6 พฤษภาคม ค.ศ. 2018 ที่ Sala Polivalentă ในบูคาเรสต์, ประเทศโรมาเนีย

การจับสลากสำหรับรอบ 6 ทีมสุดท้ายจัดขึ้นเมื่อวันที่ 2 มีนาคม ค.ศ. 2018 ในนครลักเซมเบิร์ก ประเทศลักเซมเบิร์ก
มิสทัวริซึมควีนไทยแลนด์ 2009

มิสทัวริซึมควีนไทยแลนด์ 2009 เป็นการประกวดมิสทัวริซึมควีนไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 1 สิงหาคม พ.ศ. 2552 ณ โรงยิมเนเซียม, ราชบุรี, ประเทศไทย, ประเทศไทย โดยผู้ชนะการประกวดในครั้งนี้ คือ พีรีญา วิริยะพันธุ์ ซึ่งจะได้เป็นตัวแทนประเทศไทยเข้าร่วมประกวดมิสทัวริซึมควีนอินเตอร์เนชันแนล 2009 และตำแหน่งรอง ชนะเลิศจะได้ดำรงตำแหน่ง Topmodel International Thailand โดยจะเป็นตัวแทนไปประกวด เวทีนางแบบโลกอีกด้วย

30 ผู้เข้าประกวดที่ได้รับการยืนยัน:
สมเด็จพระราชินีไซน์ อัล-ชาราฟ เฏาะลาลแห่งจอร์แดน

สมเด็จพระราชินีไซน์ อัล-ชาราฟ เฏาะลาล แห่งจอร์แดน เสด็จพระราชสมภพเมื่อวันที่ 2 สิงหาคม พ.ศ. 2459 ณ อะเล็กซานเดรีย เป็นธิดาใน ชารัฟ จิมมี อัล นัสเซอ กับ นางวิดาน จาคัฟ เพตรา พระองค์เป็นหลานข้าราชการชั้นสูงใน จักรวรรดิออตโตมัน และ ปรัสเซีย 
พระองคืเข้าพระราชพิธีอภิเษกสมรสกับ สมเด็จพระเจ้าเฏาะลาลแห่งจอร์แดน เมื่อวันที่ 27 พฤศจิกายน พ.ศ. 2477 รับการสถาปนาพระราชอิสริยยศที่ สมเด็จพระราชินีแห่งจอร์แดน ทรงมีพระราชโอรส-ธิดาดังนี้
พระองค์ทรงปฏิบัติพระราชกรณีนากิจหลายด้าน โดยทรงมีบทบาทสำคัญในด้านการเมืองของจอร์แดน โดยทรงสนับสนุนให้เกิดการทำงานเพื่อการกุศลเพื่อเด็กและสตรี พระองค์ทรงเข้ามามีบทบาทในการเปลี่ยนแปลงรัฐธรรมนูญแห่งจอร์แดน เมื่อปี พ.ศ. 2495 โดยทรงลงข้อความให้สิทธิเด็กและสตรีเพิ่มมากขึ้น
ดิอินเทอร์วิว คู่หูสัปดลตะลุยเกาหลีเหนือ

ดิอินเทอร์วิว คู่หูสัปดลตะลุยเกาหลีเหนือ หรือในชื่อว่า บ่มแผนบ้าไปฆ่าผู้นำ () เป็นภาพยนตร์โลดโผนตลก พ.ศ. 2557 จัดทำและกำกับโดย Seth Rogen และ Evan Goldberg เป็นภาพยนตร์ที่สองกำกับโดยทั้งคู่ หลังจาก "This Is the End" (พ.ศ. 2556) ภาพยนตร์เรื่องนี้เขียนบทโดย Dan Sterling ซึ่งอิงมาจากเรื่องจริง ร่วมกับ Rogen และ Goldberg เนื้อเรื่องของภาพยนตร์คือนักข่าวและโปรดิวเซอร์ที่เป็นเพื่อนกัน โดยทั้งสองได้รับเชิญพิเศษจาก คิม จ็อง-อึน ผู้นำแห่งประเทศเกาหลีเหนือให้ไปสัมภาษณ์ โดยที่มีซีไอเอให้ทั้งสองรอบสังหารผู้นำ ภาพยนตร์นี้ได้มีต้นแบบจากสารคดีในนิตยสารไวซ์ ปี พ.ศ. 2555

ในเดือนมิถุนายน พ.ศ. 2557 ทางรัฐบาลเกาหลีเหนือได้ออกมาตอบโต้โดยการขู่จะดำเนินการกับสหรัฐ ถ้าหากโคลัมเบียพิคเจอร์สนำหนังเรื่องนี้ออกฉาย ต่อมาโคลัมเบียพิคเจอร์สได้เลื่อนการฉายภาพยนตร์ โดยที่ทางโคลัมเบียพิคเจอร์สได้นำลับไปตัดต่อให้เหมาะสมเพื่อตามคำขอรัฐบาลเกาหลีเหนือ ในเดือนพฤศจิกายน ระบบคอมพิวเตอร์ของโซนี่พิคเจอร์สเอ็นเตอร์เทนเมนต์ถูกจารกรรมข้อมูล ทางเอฟบีไอ เชื่อว่าเป็นกลุ่ม Guardians of Peace ซึ่งดูแลโดยเกาหลีเหนือ กลุ่มนี้ยังกล่าวอีกว่าจะกระทำก่อการร้ายกับโรงภาพยนตร์ที่แสดงภาพยนตร์เรื่องนี้
กีฬามวยสากลสมัครเล่นในโอลิมปิกฤดูร้อน 2004

กีฬามวยสากลสมัครเล่นในโอลิมปิกฤดูร้อน 2004 จัดขึ้นที Peristeri Olympic Boxing Hall การแข่งขันจัดเฉพาะประเภทชาย ชกสี่ยก ยกละ 2 นาที กรรมการให้คะแนนมี 5 คน

สามวันก่อนการแข่งขัน คณะกรรมการโอลิมปิกสากลได้คว่ำบาตรนักมวยสากลสมัครเล่นชาวเคนยา ดาวิด มุนยาเซีย ในข้อหาโด๊ปยา และถูกตัดออกจากการแข่งขัน นักมวยสากลสมัครเล่นหลายคนที่เข้าแข่งขันกีฬาโอลิมปิกครั้งนี้ ภายหลังขึ้นชกมวยสากลอาชีพและได้เป็นแชมป์โลก ได้แก่ อาเมียร์ ข่าน อังเดร วอร์ด เกนเนดี โกลอฟกิน ยูริออร์กิส แกมบัว และ กิลเลอร์โม รีกองเดอซ์
ยัน บาร์เตเลมี

ยัน บาร์เตเลมี บาเรลา () นักมวยสากลสมัครเล่นชาวคิวบา เกิดเมื่อ 5 มีนาคม พ.ศ. 2523 ที่มาตันซัส ประเทศคิวบา ติดทีมชาติคิวบาเข้าแข่งขันในรายการสำคัญหลายรายการ ทั้งมวยสากลสมัครเล่นชิงแชมป์โลก มวยสากลสมัครเล่นเวิลด์คัพ และยังได้เหรียญทองโอลิมปิกด้วย

บาร์เตเลมีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะอาร์เอสซี มิเกล อังเฮล มิรันดา จากเวเนซุเอลา ยก 4 เมื่อ 18 สิงหาคม รอบสอง ชนะสุบรรณ พันโนน จากไทย เมื่อ 21 สิงหาคม รอบก่อนรองชนะเลิศ ชนะฮม มูว็อน จากเกาหลีใต้ เมื่อ 24 สิงหาคม รอบรองชนะเลิศ ชนะ โจว ซื่อหมิง จากจีน เมื่อ 27 สิงหาคม รอบชิงชนะเลิศ ชนะอาตากูน ยัลเชอกายา จากตุรกี เมื่อ 29 สิงหาคม ได้เหรียญทอง

บาร์เตเลมีหันมาชกมวยสากลอาชีพใน พ.ศ. 2550 และได้ครองแชมป์ WBC ลาตินรุ่นแบนตัมเวตเมื่อ พ.ศ. 2552 และแขวนนวมไปเมื่อ พ.ศ. 2558 โดยไม่มีโอกาสชิงแชมป์โลก
อาตากูน ยัลเชอกายา

อาตากูน ยัลเชอกายา (Atagün Yalçınkaya) นักมวยสากลสมัครเล่นชาวตุรกี เกิดเมื่อ 14 ธันวาคม พ.ศ. 2529 ที่แองการา ประเทศตุรกี

ยัลเชอกายาเริ่มชกมวยสากลสมัครเล่นตั้งแต่อายุยังน้อย จนได้ติดทีมชาติตุรกีเข้าแข่งขันกีฬาโอลิมปิก พ.ศ. 2547 ที่เอเธนส์ ประเทศกรีซ รอบแรก ชนะ จอลลี กาตงโอเล จากยูกันดา เมื่อ 18 สิงหาคม รอบสอง ชนะ เซย์ฮุน อาบิเยฟ จากอาเซอร์ไบจาน เมื่อ 21 สิงหาคม รอบก่อนรองชนะเลิศ ชนะ อันฟองโซ ปินโต จากอิตาลี เมื่อ 24 สิงหาคม รอบรองชนะเลิศ ชนะ เซอร์เก คาซาคอฟ จากรัสเซีย เมื่อ 27 สิงหาคม รอบชิงชนะเลิศ แพ้ ยาน บาร์เทเลมี จากคิวบา เมื่อ 29 สิงหาคม ได้เหรียญเงิน

อัลเชอกายาหันมาชกมวยสากลอาชีพเมื่อ พ.ศ. 2551 ขึ้นชกชนะรวด 4 ครั้งแล้วก็แขวนนวมไปโดยไม่เคยได้ชิงแชมป์ใดๆ
ยศทหารกองทัพจักรวรรดิรัสเซีย

ตารางข้างล่างต่อไปนี้คือข้อมูลเกี่ยวกับยศทหารของกองทัพจักรวรรดิรัสเซีย

ตารางข้างล่างต่อไปนี้คือข้อมูลเกี่ยวกับยศทหารของกองทัพบกจักรวรรดิรัสเซีย ระหว่าง ค.ศ. 1912 ถึง ค.ศ. 1917 รวมถึงกองทัพอากาศจักรวรรดิรัสเซีย.

อินทรธนูนักเรียนทหารของกองทัพบกจักรวรรดิรัสเซีย.

กองทัพเรือจักรวรรดิรัสเซีย () ก่อตั้งขึ้นเมื่อช่วงปลาย ศตวรรษที่ 17 ในรัชสมัยของปีเตอร์มหาราช และ ผู้บัญชาการ ฟรานซ์ จาคอบ เลฟอร์ท. สิ้นสุดภายหลังการปฏิวัติเดือนตุลาคม ค.ศ. 1917.

อินทรธนูของนาวิกโยธิน มีลักษณะเดียวกับของกองทัพบก เริ่มใช้ตั้งแต่สมัย ศตวรรษที่ 18.
ร็อตเทอร์ ฟรอนท์คัมป์แฟร์บุนด์

ร็อตเทอร์ ฟรอนท์คัมป์แฟร์บุนด์ (, ""สันนิบาตนักสู้แนวหน้าแดง"" ย่อคำว่า อาร์เอฟบี) เป็นกองกำลังที่ไม่ใช่พลพรรคอย่างเป็นทางการ และสมาคมที่จดทะเบียนอย่างถูกต้องตามกฎหมาย แต่ในทางปฏิบัติเป็นองค์กรกองกำลังกึ่งทหารภายใต้การนำของพรรคคอมมิวนิสต์เยอรมนีในช่วงสาธารณรัฐไวมาร์

กลุ่มท้องถิ่นแรกของร็อตเทอร์ ฟรอนท์คัมป์แฟร์บุนด์ได้ก่อตั้งขึ้นในเดือนกรกฎาคม ค.ศ. 1924 และแอ็นสท์ เทลมันได้รับเลือกให้เป็นผู้นำคนแรกของคณะกรรมการสหพันธ์ในช่วงการประชุมระดับนานาชาติครั้งแรกในเดือนกุมภาพันธ์ในกรุงเบอร์ลิน "Die Rote Front" ("แนวหน้าแดง") เป็นหนังสือพิมพ์ประจำของร็อตเทอร์ ฟรอนท์คัมป์แฟร์บุนด์ มีคำทักทายว่า “Rot Front!” (แปลว่า แนวหน้าแดง!) ในขณะที่จะชูกำปั้นระดับศีรษะเป็นการกำหนดแสดงออกถึงร็อตฟรอนท์ มักใช้กันในเพื่อนฝูงและศัตรูเพื่ออ้างถึงองค์กรแทนารใช้ชื่อทั้งหมดของพันธมิตร ยกมือกำปั้นขึ้น "จงปกป้องมิตรสหาย ต่อสู้เพื่อกำจัดศัตรูให้หมดสิ้น" () เป็นสัญลักษณ์ของอาร์เอฟบี ที่ถูกใช้กับตราสัญลักษณ์ทั้งหมดและเครื่องหมายการค้าที่ถูกจดทะเบียนเอาไว้ตั้งแต่วันที่ 1 มีนาคม ค.ศ. 1926 ในเดือนพฤษภาคม ค.ศ. 1926 ในช่วงขบวนพาเหรดธง นักเคลื่อนไหวได้ใช้เป็นสัญลักษณ์ของขบวนการเคลื่อนไหวและเป็นคำสาบานเพื่อปกป้องสหภาพโซเวียต
วัดช้างล้อม (อุทยานประวัติศาสตร์สุโขทัย)

วัดช้างล้อม (อุทยานประวัติศาสตร์สุโขทัย) เป็นวัดนอกเขตกำแพงเมืองฝั่งตะวันออก ตำบลเมืองเก่า อำเภอเมืองสุโขทัย จังหวัดสุโขทัย มีประวัติความเป็นมาว่าได้สร้างอุทิศให้กับพระมหาธรรมราชาที่ 1 ราวศตวรรษที่ 20

จุดเด่นที่ตัวเจดีย์ทรงลังกา หรือระฆังคว่ำ มีช้างล้อมรอบคล้ายคลึงกับเจดีย์วัดสรศักดิ์ (มีช้างล้อมชั้นเดียว) และเจดีย์วัดช้างล้อม อีกแห่งในอุทยานประวัติศาสตร์ศรีสัชนาลัย แต่ต่างกันที่มีฐานช้างล้อมสูงสองชั้น ในสภาพค่อนข้างสมบูรณ์ โดยรอบฐานประกอบด้วยช้างจำนวน 32 เชือก และยังมีฐานกำแพงแก้วก่อด้วยอิฐล้อมรอบ
กีฬาเยาวชนแห่งชาติ ครั้งที่ 35

กีฬาเยาวชนแห่งชาติ ครั้งที่ 35 จังหวัดบุรีรัมย์ ได้รับเกียรติให้เป็นเจ้าภาพจัดการแข่งขันกีฬาเยาวชนแห่งชาติ ครั้งที่ 35 จะมีขึ้นในระหว่างวันที่ 19-29 มีนาคม พ.ศ.2562 รวมชนิดกีฬาทั้งสิ้น 38 ชนิดกีฬา ซึ่งการแข่งขันจะใช้ชื่อการแข่งขัน “บุรีรัมย์เกมส์ และคำขวัญประจำการแข่งขัน คือ “กีฬาเยาวชน สร้างคน สร้างชาติ” และจังหวัดบุรีรัมย์ยังได้รับเกียรติเป็นเจ้าภาพกีฬาผู้สูงอายุแห่งชาติ ครั้งที่ 2 โดยใช้ชื่อการแข่งขันว่า “รมย์บุรีเกมส์” ซึ่งจะจัดการแข่งขันระหว่างวันที่ 1-7 พฤษภาคม 2562 อีกด้วย ซึ่งถือว่าเป็นการจัดการแข่งขันกีฬาระดับชาติครั้งแรกของจังหวัดบุรีรัมย์ อีกด้วย

เป็นรูป อุทยานประวัติศาสตร์พนมรุ้ง ซึ่งเป็นโบราณสถานศิลปะขอมอันยิ่งใหญ่อายุนับพันปี ซึ่งถือเป็นสัญลักษณ์ของจังหวัดบุรีรัมย์เป็น นกกระเรียนพันธุ์ไทย ชื่อ "น้องเหินหาว" ซึ่งเป็นนกที่อยู่คู่ชาวบุรีรัมย์มาตั้งแต่อดีตจนถึงปัจจุบันและมีการขยายพันธุ์เพาะเลี้ยงที่จังหวัดบุรีรัมย์ ซึ่ง "น้องเหินหาว" เป็นชื่อพระราชทานจาก พระบาทสมเด็จพระปรมินทรมหาภูมิพลอดุลยเดช เป็นนกระเรียนในโครงการทดลองปล่อยคืนสู่พื้นที่ชุ่มน้ำตามธรรมชาติ ณ จังหวัดบุรีรัมย์

นอกจากนั้นบริเวณคอยังได้คล้อง "ผ้าซิ่นตีนแดง" สื่อให้เห็นถึงผ้าเอกลักษณ์ของจังหวัดบุรีรัมย์ สื่อให้เห็นถึงวิถีวัฒนธรรมอันดีงาม เก่าแก่ ทรงคุณค่าและเป็นสินค้าสร้างรายได้แก่ชาวบุรีรัมย์

และคบเพลิงเป็นรูปเลข ๓๕ สื่อถึงการแข่งขันกีฬาเยาวชนแห่งชาติครั้งที่ 35 บุรีรัมย์เกมส์ สร้างพลังกาย พลังความคิด และมีน้ำใจนักกีฬาแก่เยาวชนชาติไทย ให้เติบโตเป็นกำลังสัำคัญในการพัฒนาชาติให้เจริญก้าวหน้าต่อไป

"น้องเหินหาว" มีนิสัยน่ารัก เป็นมิตร ชอบการเรียนรู้ มีความคิดสร้างสรรค์ รักการออกกำลังกาย เล่นกีฬา เป็นตัวแทนชาวบุรีรัมย์ ในการต้อนรับคณะนักกีฬาเยาวชนทั่วประเทศสู่ "บุรีรัมย์เกมส์"

กรีฑา, เปตอง, บาสเกตบอล, เทควันโด, ลีลาศ, จักรยาน, ตะกร้อ, เทนนิส, ซอฟต์เทนนิส, แบดมินตัน, ฟุตบอล-ฟุตซอล, ยกน้ำหนัก, บิลเลียดและสนุ้กเกอร์, เรือพาย, มวยสากลสมัครเล่น, มวยไทยสมัครเล่น, วอลเลย์บอล, หมากล้อม, บริดจ์, เนตบอล, เทเบิลเทนนิส, ฮอกกี้, วูซู, ปันจักสีลัต, วู้ดบอล, ยูโด, คริกเก็ต, คาราเต้-โด, มวยปล้ำ, รักบี้ฟุตบอล, เพาะกาย, เอ็กซ์ตรีม, ยิมนาสติก, เจ็ตสกี, ยิงปืน, กอล์ฟ, ว่ายน้ำ, แฮนด์บอล และกำลังพิจารณาเพิ่มฟิกเกอร์สเก็ตและซอฟต์บอลอีก 2 กีฬา

ทางเจ้าภาพได้เตรียมสนามกีฬาไว้พร้อมเพื่อการแข่งขัน โดยใช้สนามเขากระโดง สเตเดียม ซึ่งเป็นสนามกีฬากลางองค์การบริหารส่วนจังหวัดบุรีรัมย์ และสนามกีฬา มหาวิทยาลัยราชภัฏบุรีรัมย์ เป็นสนามในการแข่งขันหลัก และวางแผนกระจายสนามแข่งขันไปยังอำเภอต่างๆ เพื่อให้นักกีฬาได้สัมผัสเอกลักษณ์อันแตกต่างของแต่ละอำเภอในจังหวัดบุรีรัมย์ อาทิ อำเภอนางรอง อำเภอลำปลายมาศ อำเภอสตึก อำเภอประโคนชัย อำเภอกระสัง
รุย ฟารีอา

รุย ฟีลีปือ ดา คุนญา ฟารีอา (; เกิดวันที่ 14 มิถุนายน ค.ศ. 1975) เป็นผู้ฝึกสอนฟุตบอลชาวโปรตุเกส ซึ่งเป็นผู้ที่ร่วมงานกับโชเซ มูรีนโย มาอย่างยาวนาน และจะลาออกจากแมนเชสเตอร์ยูไนเต็ด หลังจบฤดูกาล 2017–18
วอลเลย์บอลหญิงอินเตอร์เนชันแนลวีทีวี9 บิ่ญเดี่ยนคัพ

วอลเลย์บอลหญิงอินเตอร์เนชันแนลวีทีวี9 บิ่ญเดี่ยนคัพ () หรือเรียกสั้นๆว่า วีทีวี บิ่ญเดี่ยนคัพ ("") เป็นการแข่งวอลเลย์บอลหญิงนานาชาติ จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม ทีวีที9 และบิ่ญเดี่ยนล็องอาน การแข่งขันก่อตั้งขึ้นในปี ค.ศ. 2006
มิลล์ บ็อบบี บราวน์

มิลล์ บ็อบบี บราวน์ () (19 กุมภาพันธ์ พ.ศ. 2547 -) เป็นนักแสดงเด็กหญิงและนางแบบชาวอังกฤษ เป็นที่รู้จักในบท"อีเลฟเวน" จากละครโทรทัศน์แนวไซไฟเรื่อง"สเตรนเจอร์ ธิงส์"

บราวน์เกิดเมื่อวันที่ 19 กุมภาพันธ์ พ.ศ. 2547 ที่มาร์เบลลา แคว้นอันดาลูซิอา ประเทศสเปน เป็นบุตรคนที่ 3 จากทั้งหมด 4 คนของโรเบิร์ต และเคลลี่ บราวน์ บิดาและมารดาชาวอังกฤษ ต่อมาครอบครัวย้ายมาอยู่ที่บอร์นมัท สหราชอาณาจักร เมื่อเธออายุได้ 4 ขวบ

เธอเข้าสู่วงการบันเทิงครั้งแรกในปี พ.ศ. 2556 จากละครโทรทัศน์เรื่อง "วันซ์อัพพอนอะไทม์อินวันเดอร์แลนด์" ต่อมาในปี พ.ศ. 2557 ได้แสดงละครโทรทัศน์เรื่อง "อินทรูเดอร์"

เธอมาประสบความสำเร็จในปี พ.ศ. 2559 จากละครโทรทัศน์เรื่อง"สเตรนเจอร์ ธิงส์" ในบท "อีเลฟเวน" ซึ่งเป็นตัวละครหลักของเรื่อง จนได้รับรางวัลต่างๆ เช่น "รางวัลแซทเทิร์น สาขานักแสดงหญิงยอดเยี่ยม", "รางวัลสมาคมนักแสดงภาพยนตร์และโทรทัศน์" ฯลฯ
วิเทหะ

วิเทหะ () หรือ มิถิลา () เป็นราชอาณาจักรโบราณในประเทศอินเดียสมัยพระเวท ซึ่งรุ่งเรืองขึ้นในรัชสมัยของพระเจ้าชนก มีดินแดนซึ่งปัจจุบันได้แก่ภาคมิถิลากินอาณาบริเวณทางเหนือและตะวันออกของรัฐพิหาร ประเทศอินเดีย กับตะวันออกของที่ราบตะราอี ประเทศเนปาล

ปลายสมัยพระเวท (ราว 1100–500 ปีก่อนคริสตกาล) รัฐวิเทหะได้เป็นหนึ่งในศูนย์กลางหลักทางการเมืองและวัฒนธรรมแห่งเอเชียใต้ พร้อมด้วยรัฐกุรุและรัฐปัญจาละ

วรรณกรรมสมัยพระเวทตอนปลาย เช่น "พราหมณะ" และ "พฤหทารัณยกอุปนิษัท" กล่าวว่า พระเจ้าชนกเป็นกษัตริย์นักปราชญ์แห่งวิเทหะ มีพระเกียรติยศเลื่องลือเพราะเหตุที่ได้ทรงอุปถัมภ์วัฒนธรรมและปรัชญาพระเวท ราชสำนักของพระองค์เป็นศูนย์กลางแห่งภูมิปัญญาเพราะอุดมด้วยฤษี ที่มีชื่อเสียงเช่น ฤษียาชญวัลกยะ

ภูมิภาคและวัฒนธรรมของรัฐวิเทหะยังมักปรากฏในวรรณกรรมฮินดู เช่น กล่าวถึงแนวคิดเรื่องราชวงศ์กษัตริย์ และประเพณีการมีกษัตริย์นักปราชญ์ผู้ประพฤติสันยาสะ เรื่องทำนองเดียวกันยังพบในงานเขียนทางฮินดู พุทธ และเชน ที่เหลือรอดอยู่ในปัจจุบัน ทำให้น่าเชื่อว่า ประเพณีสันยาสะน่าจะมีมาก่อนพุทธกาล และนับถือแพร่หลายในรัฐอื่น ๆ ทั่วอินเดียนอกเหนือไปจากวิเทหะด้วย เช่น รัฐปัญจาละ รัฐกลิงคะ และรัฐกันธาระ ศาสนาเชนยังถือว่า พระเจ้าเนมิราชแห่งวิเทหะเป็นตีรถังกรองค์ที่ 21 จากทั้งหมด 24 องค์

รัฐวิเทหะยังปรากฏในมหากาพย์สันสกฤต เช่น "มหาภารตะ" และ "รามายณะ" เรื่องหลังนี้กล่าวว่า สีดาเป็นเจ้าหญิงแห่งรัฐวิเทหะ และสมรสกับพระรามแห่งรัฐโกศลเพื่อเกี่ยวดองระหว่างสองรัฐ

สันนิษฐานว่า เมืองหลวงของรัฐวิเทหะอาจได้แก่ เมืองชนกปุระในประเทศเนปาลปัจจุบัน หรือเมืองพาลีราชคฒในเขตมธุพนี รัฐพิหาร ประเทศอินเดียปัจจุบัน

เมื่อสิ้นสมัยพระเวท รัฐวิเทหะน่าจะได้กลายเป็นส่วนหนึ่งของรัฐวัชชี และภายหลังก็ตกเป็นของรัฐมคธ
กลุบอาเมริกา

คลับ อเมริกา เป็นสโมสรฟุตบอลของประเทศเม็กซิโก ตั้งอยู่ที่กรุงเม็กซิโกซิตี ก่อตั้งเมื่อวันที่ 12 ตุลาคม ค.ศ. 1916 ปัจจุบันกำลังลงเล่นอยู่ในลีกา เอ็มเอ็กซ์
มิถิลา

มิถิลา () สามารถหมายถึง
เจ พัก

พัก เจ-ฮย็อง (เกาหลี: 박제형) หรือ เจ พัก (Jae Park) หรือชื่อในวงการคือ เจ

เมื่อวันที่ 28 มิถุนายน ค.ศ. 2016 เขาได้ทำหน้าที่เป็นพิธีกรรายการอารีรัง ทีวี (ArirangTV) ของ อาฟเตอร์สกูลคลับ (After School Club) ร่วมกับพัก จี-มิน และเควิน วู วงยู-คิส

เจ พัก ยังอัปโหลดวิดีโอของเขาลงในเว็บไซต์ยูทูบส่วนตัวอีกด้วย JaeSix

เว็บไซต์อย่างเป็นทางการ
ชนก

ชนก () เป็นกษัตริย์แห่งรัฐวิเทหะซึ่งตั้งอยู่ระหว่างฝั่งตะวันออกของแม่น้ำคัณฑกี ฝั่งตะวันตกของแม่น้ำมหานันทา และฝั่งเหนือของแม่น้ำคงคา

พระองค์ทรงได้รับยกย่องว่า เป็นแบบอย่างของกษัตริย์ที่ไม่ยึดติดกับลาภยศศฤงคาร แม้จะทรงครองความมั่งคั่งและสุขสบายมากยิ่งก็ตาม พระองค์ยังสนพระทัยในปรัชญาทางจิตวิญญาณ และไม่ผูกพันพระองค์กับมายาคติทางโลก เอกสารโบราณระบุว่า พระองค์ทรงมีปฏิสัมพันธ์กับนักพรตนักบวชมากมาย เช่น อัษฏาวกระ และสุลาภะ วรรณกรรมระบุว่า พระองค์มีพระธิดาบุญธรรมนามว่า สีดา นอกจากนี้ เมืองชนกปุระในประเทศเนปาลปัจจุบันตั้งชื่อตามพระนามของพระองค์

วรรณกรรมสมัยพระเวทตอนปลาย เช่น "ศตปถพราหมณะ" และ "พฤหทารัณยกอุปนิษัท" ระบุว่า มีกษัตริย์นักปราชญ์พระองค์หนึ่งครองรัฐวิเทหะในราวศตวรรษที่ 7 ก่อนคริสตกาล มีพระนามว่า ชนก มีพระเกียรติยศเลื่องลือเพราะเหตุที่ได้ทรงอุปถัมภ์วัฒนธรรมและปรัชญาพระเวท ราชสำนักของพระองค์เป็นศูนย์กลางแห่งภูมิปัญญาเพราะอุดมด้วยฤษี ที่มีชื่อเสียงเช่น ฤษียาชญวัลกยะ ในรัชกาลของพระองค์ รัฐวิเทหะได้เป็นศูนย์กลางหลักทางการเมืองและวัฒนธรรมแห่งอนุทวีปอินเดีย

ในวรรณกรรมเรื่อง "รามายณะ" สีดา เจ้าหญิงแห่งรัฐวิเทหะ และมเหสีของพระรามแห่งรัฐโกศล มีพระบิดานามว่า ชนก ส่วน "อัษฏาวกรคีตา" ระบุถึงปฏิสัมพันธ์ของพระองค์กับนักพรตอัษฎาวกระ
ฟาโรห์โชเชงค์ที่หก

โชเชงค์ที่ 6 เป็นที่รู้จักว่าเป็นผู้ที่สืบทอดราชบัลลังก์ต่อจากฟาโรห์เปดูบาสท์ที่ 1 ที่ปกครองที่ธีบส์ โดยข้อมูลนี้มาจากผู้จดบันทึกนามว่า ฮอร์ที่ 9 ผู้ซึ่งทำงานภายใต้รัชสมัยของฟาโรห์โอซอร์คอนที่ 2 และฟาโรห์เปดูบาสท์ที่ 1 และมีพระนามเต็มของฟาโรห์โชเชงค์ที่ 6 ในหลุมฝังศพของฮอร์ที่ 9 นี่เป็นสิ่งที่แสดงให้เห็นว่าฮอร์ที่ 9 มีอายุยืนถึงรัชสมัยของฟาโรห์เหดูบาสท์ที่ 1 และได้เสียชีวิตลงในรัชสมัยของฟาโรห์โชเชงค์ที่ 6 โดยพระนามเต็มนามว่า ยูเซอร์มาอัตเร เมริอามุน โชเชงค์ เป็นเป็นพระนามทั่วไปของฟาโรห์หลายๆ พระองค์ และมีเพียงบางส่วนของพระนามที่บ่งชี้ว่าเป็นเป็นฟาโรห์คือ เมริอามุน ("ผู้เป็นที่รักแห่งอามุน") ที่มักจะปรากฎในคาร์ทูธของฟาโรห์ และนักบวชชั้นสุงแห่งอามุนในรัชสมัยของพระองค์มีนามว่า "ทาเคลอต" ซึ่งปรากฎครั้งแรกในปีที่ 23 ของการปกครองของฟาโรห์เปดูบาสท์ที่ 1
เซนคามานิสเคน

เซนคามานิสเคน เป็นกษัตริย์แห่งคุช ปกครองระหว่าง 640 ถึง 620 ปีก่อนคริสตกาลที่เมืองนาปาตา พระองค์ใช้พระนามเช่นเดียวกันกับฟาโรห์แห่งอียิปต์

พระองค์ทรงอภิเษกสมรสกับพระนางนาซัลซา และมีพระราชโอรสด้วยกันสองพระองค์คือ เจ้าชายอันลามานิและเจ้าชายแอสเพลตา พระราชโอรสทั้งสองพระองค์ได้ขึ้นมาปกครองภายหลังการสิ้นพระชนม์ของพระองค์ โดยปกครองที่เมืองนาปาตา ปิรามิดของพระองค์คือ Nu.3 ในนูริ

รูปสลักของพระองค์ได้ถูกฝังหรือถูกซ่อนในท้องที่บริเวณเจเบล บาร์กัล เพราะเนื่องจากการเข้าโจมตีอาณาจักรคุช โดยฟาโรห์พซัมเตกที่ 2 ใน 592 ปีก่อนคริสตกาล และได้ค้นพบสฟิงซ์ที่ได้สลักพระนามของพระองค์ไว้ และยังมีสิ่งของที่สลักพระนามของพระองค์ที่เมืองเมโรอี ซึ่งแสดงให้เห็นว่าพระองค์ได้ให้ความสำคัญกับสถานที่แห่งนี้ ซึ่งจะเป็นเมืองหลวงทางการเมืองของอาณาจักรคุช ภายหลังจากการเข้าโจมตีเมืองนาปาตาของฟาโรห์พซัมเตกที่ 2 ใน 492 ปีก่อนคริสตกาล
อันลามานิ

อันลามานิ เป็นกษัตริย์แห่งนิวเบียหรือคุช ซึ่งปกครองตั้งแต่ 620 ปีก่อนคริสตกาลและสิ้นพระชนม์เมื่อประมาณ 600 ปีก่อนคริสตกาล

ภายให้การปกครองของพระองค์, อาณาจักรคุชได้เริ่มฟื้นฟูอำนาจขึ้น. พระองค์เป็นพระราชโอรสของกษัตริย์เซนคามานิสเคน และเป็นพระเชษฐาของกษัตริย์แอสเพลตา

พระองค์ได้ใช้พระนามเฉกเช่นเดียวกันกับฟาโรห์แห่งอียิปต์

พระองค์เป็นที่รู้จักกันดีจากหินสลักที่พบในวิหารที่กาวา หินสลักได้บันทึกการมาเยือนเมืองกาวาของพระนางนาซัลซา พระมารดาของพระองค์ เพื่อมาเข้าร่วมพิธีราชาภิเษกอย่างเป็นทางการของพระองค์ในฐานะกษัตริย์ นอกจากนี้ยังได้บันทึกการตัดสินใจของพระองค์เพื่อให้พระขนิษฐาทั้งสี่พระองค์เป็นผู้เล่นซิสตรัมในวิหารแห่งอามุนที่เจเบล บาร์กัล

รูปแกะสลักหินแกรนิตสองรูปนี้ถูกพบในเจเบล บาร์กัล ขณะที่สิ่งของที่สลักพระนามของพระองค์ที่พบที่เมืองเมโรอี หนึ่งในรูปปั้นในปัจจุบันตั้งอยู่ในพิพิธภัณฑสถานแห่งชาติคาร์ทูม, ซูดาน) ในขณะรูปปั้นอื่น ๆ (สูง 12 ฟุต) อยู่ในพิพิธภัณฑ์ศิลปะบอสตัน พระองค์ถูกฝังอยู่ในปิรามิด Nu. 6 ในนูริ ในหลุมฝังศพของพระองค์มีห้องโถงขนาดใหญ่ตกแต่งด้วยตำราทางศาสนาและโลงศพหินของพระองค์

ใน 592 ปีก่อนคริสตศักราช ภายใต้การปกครองของพระอนุชาของพระองค์กษัตริย์แอสเพลตา อาณาจักรคุชได้ถูกรุกรานโดยชาวอียิปต์นำโดยฟาโรห์พซัมเตกที่ 2 ซึ่งทำให้เมืองนาปาตาได้รับความเสียหาย
จำนวนพาลินโดรม

ตัวเลขพาลินโดรม () คือตัวเลขที่ดูจากหลังไปหน้าก็ได้โดยมีค่าเท่าเดิม เช่น 16461 มีคิดสูตรคือ ยกตัวเลขจำนวนเต็มขึ้นมา เช่น 38 แล้วนาไปบวกกับตัวเลขอ่านย้อนกลับ คือ 83 จะได้ว่า 38 + 83 = 121 ซึ่งเป็นเลขพาลินโดรม (แบบบวกแค่ครั้งเดียว)

ในทางคณิตศาสตร์พาลินโดรม เป็นจานวนนับที่เมื่อเขียนเลขโดดเรียงย้อนกลับจากหลังไปหน้าหรือจากขวาไปซ้าย แล้วได้จานวนเดิม เช่น 8, 22, 101 และ 252
มิสทัวริซึมควีนไทยแลนด์ 2017

มิสทัวริซึมควีนไทยแลนด์ 2017 เป็นการประกวดมิสทัวริซึมควีนไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 13 กรกฎาคม พ.ศ. 2560 ณ แจ้งวัฒนะฮอลล์ เซ็นทรัลพลาซาแจ้งวัฒนะ, ประเทศไทย โดยผู้ชนะการประกวดในครั้งนี้ คือ ฉัตรทิรา มิชาส์ ซึ่งจะได้เป็นตัวแทนประเทศไทยเข้าร่วมประกวดมิสทัวริซึมควีนอินเตอร์เนชันแนล 2018

25 ผู้เข้าประกวดที่ได้รับการยืนยัน:
สินทรัพย์ดิจิทัล

สินทรัพย์ดิจิทัล () โดยเนื้อหาสาระแล้ว ได้แก่ สิ่งใด ๆ ที่อยู่ในรูปแบบฐานสอง (binary format) และมาพร้อมกับสิทธิที่จะใช้งานสิ่งนั้นได้ ข้อมูลที่ปราศจากสิทธิดังกล่าวไม่นับเป็นสินทรัพย์ สินทรัพย์ดิจิทัลนั้นรวมถึงแต่ไม่จำกัดเพียงสิ่งดังต่อไปนี้ คือ เอกสารดิจิทัล, เนื้อหาที่ได้ยินได้ (audible content), ภาพยนตร์, และข้อมูลดิจิทัลอื่น ๆ ที่เกี่ยวข้อง ซึ่งกำลังอยู่ในการหมุนเวียน หรือซึ่งได้เก็บหรือจะได้รับการเก็บไว้ในอุปกรณ์ดิจิทัล เช่น คอมพิวเตอร์ส่วนบุคคล, แล็ปท็อป, เครื่องเล่นสื่อแบบพกพา, แท็บเล็ต, อุปกรณ์เก็บข้อมูล, อุปกรณ์โทรคมนาคม, หรืออุปกรณ์อื่นใดที่มีหรือจะมีขึ้นเมื่อเทคโนโลยีก้าวหน้าไปถึงขั้นที่รองรับการผลิตสิ่งใหม่ ๆ ซึ่งสามารถบรรจุสินทรัพย์ดิจิทัลได้ ไม่ว่าใครจะเป็นเจ้าของอุปกรณ์ที่บรรจุสินทรัพย์ดิจิทัลนั้นก็ตาม
ฝ่ายตรวจการ

ฝ่ายตรวจการ () สมัยราชวงศ์หมิง (ค.ศ. 1368–1644) และราชวงศ์ชิง (ค.ศ. 1644–1912) เรียก ตูฉ่า-ยฺเหวี่ยน (; "ฝ่ายตรวจกลาง") สมัยก่อนหน้าเรียก ยฺวี่ฉื่อไถ (; "หออาลักษณ์หลวง") เป็นหน่วยงานราชการชั้นสูงในจักรวรรดิจีน ตั้งขึ้นครั้งแรกในช่วงราชวงศ์ฉิน (221–207 ปีก่อนคริสตกาล)

ในช่วงราชวงศ์ยฺเหวียนของมองโกล (ค.ศ. 1271–1368) ฝ่ายตรวจการมีบทบาทแข็งขันอย่างยิ่ง ครั้นราชวงศ์หมิง ฝ่ายตรวจการกลายเป็นส่วนหนึ่งของระบบราชการที่มีการรวมศูนย์กลาง มีสถานะเทียบเท่ากรมทั้งหกและสภากลาโหมทั้งห้า ขึ้นตรงต่อองค์จักรพรรดิ

ฝ่ายตรวจการแบ่งออกเป็นสามฝ่าย (院) คือ
มิสอินเตอร์เนชันแนลไทยแลนด์ 2015

มิสอินเตอร์เนชันแนลไทยแลนด์ 2015 เป็นการประกวดมิสอินเตอร์เนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 19 กันยายน พ.ศ. 2558 ณ ศูนย์นิทรรศการและการประชุมไบเทค บางนา, ประเทศไทย โดยผู้ชนะการประกวดในครั้งนี้ คือ ศศิ สินทวี ซึ่งจะได้เป็นตัวแทนประเทศไทยเข้าร่วมประกวดมิสอินเตอร์เนชันแนล 2015

12 ผู้เข้าประกวดที่ได้รับการยืนยัน:

หมายเหตุ: ผู้เข้าประกวดทั้ง 12 คน ถ้าไม่ได้ประกาศเข้ารอบ 3 คนสุดท้ายถือว่าเป็นรองชนะเลิศ เหมือนกับตำแหน่งรองที่ประกาศเข้ารอบ 3
ดับเบิลยูเอเอสพี-104บี

ดับเบิลยูเอเอสพี-104บี () เป็นดาวเคราะห์นอกระบบจำพวกดาวพฤหัสบดีร้อนที่โคจรรอบดาวฤกษ์ดับเบิลยูเอเอสพี-104 ดาวเคราะห์ดวงนี้เป็นดาวเคราะห์ที่ดำที่สุดเท่าที่เคยค้นพบ ดาวเคราะห์ดวงนี้ถูกพบใน พ.ศ. 2557 ในการค้นพบครั้งแรกมันถูกคิดว่าผิวของมันสามารถดูดซับแสงได้ 60% แต่จากการศึกษาของมหาวิทยาลัยคีลใน พ.ศ. 2561 แสดงให้เห็นว่าผิวของมันดูดซับแสงได้มากกว่า 97% เนื่องบรรยากาศของมันมีโซเดียมและโพแทสเซียมอยู่อย่างหนาแน่น

ดับเบิลยูเอเอสพี-104บีได้รับการยอมรับจากนักวิจัยว่ามันเป็นหนึ่งหนึ่งในดาวเคราะห์นอกระบบที่ดำที่สุดเท่าที่ค้นพบ พ.ศ. 2561 นักวิทยาศาสตร์จากมหาวิทยาลัยคีลได้กล่าวว่าผิวของมันดูดซับแสงได้มากกว่า 97% เพราะมีโซเดียมและโพแทสเซียมจำนวนมากบนชั้นบรรยากาศ หนังสือพิมพ์หกหน้าที่แผยแพร่ในหอสมุดมหาวิทยาลัยคอร์เนลล์อธิบายเกี่ยวกับดาวเคราะห์นอกระบบดวงนี้ว่า "ดำกว่าถ่าน" และเห็นด้วยกับคำที่ว่า "หนึ่งในดาวเคราะห์ที่สะท้อนแสงน้อยที่สุดเท่าที่พบในปัจจุบัน" มีการพิจารณาว่ามีดาวเคราะห์อีกสองดวงที่ดำกว่าดับเบิลยูเอเอสพี-104บี คือทีอาร์อีเอส-2บีและดับเบิลยูเอเอสพี-12บี แสงดาวของมันถูกนำไปเปรียบเทียบกับดับเบิลยูเอเอสพี-12บีเพราะดับเบิลยูเอเอสพี-12บีสามารถดูดซับแสงได้ 94%

ดับเบิลยูเอเอสพี-104บีมีขนาดใกล้เคียงกับดาวพฤหัสบดีโดยมีมวลมากกว่า 1.272 เท่าและมีรัศมีมากกว่า 1.137 เท่า มีความหนาแน่นต่ำเนื่องจากส่วนมากประกอบด้วยก๊าซ

ดับเบิลยูเอเอสพี-104บีเป็นดาวเคราะห์นอกระบบที่รู้จักเพียงดวงเดียวที่หมุนรอบดาวฤกษ์ดับเบิลยูเอเอสพี-104 ซึ่งเป็นดาวฤกษ์ที่มีอายุ 3 พันล้านปีและเป็นดาวฤกษ์ประเภทG8 ดับเบิลยูเอเอสพี-104บีใช้เวลา 2 วันในการโคจรรอบดาวฤกษ์ที่อยู่ห่างจากมัน 2.6 ล้านไมล์ มีรัศมีวงโคจรที่ 0.02918 AU มันอยู่ในกลุ่มดาวสิงโตและห่างจากดวงอาทิตย์ประมาณ 466 ปีแสง
มิสอินเตอร์เนชันแนลไทยแลนด์ 2016

มิสอินเตอร์เนชันแนลไทยแลนด์ 2015 เป็นการประกวดมิสอินเตอร์เนชันแนลไทยแลนด์ครั้งที่ 2 การประกวดรอบตัดสินจัดขึ้นเมื่อวันที่ 17กันยายน พ.ศ. 2559 ณ เมืองไทย จีเอ็มเอ็มไลฟ์เฮาส์ เซ็นทรัลเวิลด์, ประเทศไทย โดยผู้ชนะการประกวดในครั้งนี้ คือ ภัททิยา พงศ์ไทย ซึ่งจะได้เป็นตัวแทนประเทศไทยเข้าร่วมประกวดมิสอินเตอร์เนชันแนล 2016

§ ได้รับการโหวตเข้ามาอยู่ใน 12 คนสุดท้าย

14 ผู้เข้าประกวดที่ได้รับการยืนยัน:
ทอล์ก-กะ-เทย

ทอล์ก-กะ-เทย One Night เป็นรายการโทรทัศน์ประเภทวาไรตี้ทอล์กโชว์ ผลิตโดยจีเอ็มเอ็มทีวี โดยมี นิติ ชัยชิตาทร เป็นพิธีกรผู้ดำเนินรายการ ปัจจุบันออกอากาศทุกวันพุธ เวลา 22.45 ทางช่องวัน ตั้งแต่วันที่ 18 กรกฎาคม พ.ศ. 2561

ทอล์ก-กะ-เทย เริ่มออกอากาศครั้งแรกเมื่อวันที่ 1 พฤศจิกายน พ.ศ. 2558 ในชื่อ ทอล์ก-กะ-เทย Tonight ทุกวันอาทิตย์ ทางช่องจีเอ็มเอ็ม 25 โดยเคยออกอากาศซ้ำทางช่องแบงแชนแนล ในวันพฤหัสบดีของสัปดาห์ถัดมา (รีรันตอนแรกวันที่ 5 พฤศจิกายน พ.ศ. 2558) และได้ออกอากาศซ้ำเป็นครั้งสุดท้ายเมื่อวันที่ 24 ธันวาคม พ.ศ. 2558 ซึ่งเป็น 1 สัปดาห์ก่อนที่ช่องแบงแชนแนลจะยุติการออกอากาศ (31 ธันวาคม พ.ศ. 2558)

เมื่อวันที่ 24 มิถุนายน พ.ศ. 2561 ทอล์ก-กะ-เทย Tonight ได้ออกอากาศตอนสุดท้ายทางช่องจีเอ็มเอ็ม 25 และจะย้ายไปออกอากาศทางช่องวันในรูปแบบโฉมใหม่ด้วยแนวคิด "A little laugh makes a lot of love." พร้อมกับเปลี่ยนชื่อรายการเป็น "ทอล์ก-กะ-เทย One Night" เริ่มวันที่ 18 กรกฎาคม พ.ศ. 2561

รูปแบบของรายการคือวาไรตี้ทอล์กโชว์ที่แบ่งออกเป็นหลายช่วง โดยมีช่วงพูดคุยกับแขกรับเชิญเป็นช่วงหลักในทุกสัปดาห์ และมีช่วงพิเศษต่าง ๆ ที่มักไม่ซ้ำกันในแต่ละสัปดาห์ ดังนี้

เป็นช่วงเวลาในการพูดคุยกับกลุ่มแขกรับเชิญที่เปลี่ยนไปในแต่ละสัปดาห์ ด้วยบรรยากาศที่เป็นกันเองมากขึ้นบนโซฟาในห้องส่ง ซึ่งแขกรับเชิญในกลุ่มนั้นอาจเคยรู้จักกันหรืออาจไม่เคยร่วมงานกันมาก่อน โดยปกติแล้วแขกรับเชิญของช่วงนี้จะยังอยู่ต่อในช่วงอื่น ๆ ของรายการ

เป็นช่วงที่มีรูปแบบไม่แน่นอน จะเปลี่ยนไปตามความคิดและความต้องการของพิธีกร

เป็นข่วงเล่าข่าวสารต่าง ๆ ในช่วงไม่กี่สัปดาห์ก่อนหน้า ทั้งที่เกิดขึ้นในประเทศไทยและต่างประเทศในรูปแบบของพิธีกรที่มีสอดแทรกมุขตลกชวนขำขัน โดยอาจมีบุคคลที่เป็นข่าวมาปรากฏตัวให้สัมภาษณ์กับพิธีกรอีกด้วย

เป็นช่วงการไปเยี่ยมหอของนักศึกษาของมหาวิทยาลัยต่าง ๆ โดยไปสัมภาษณ์สภาพความเป็นอยู่ และให้นักศึกษาลองทำอาหารเมนูน่าอร่อยร่วมกับพิธีกร

เป็นช่วงที่นำเพลงฮิตเก่ามาขับร้องโดยศิลปินหน้าใหม่ ไม่ว่าจะเป็นศิลปินจาก เดอะวอยซ์ไทยแลนด์, เดอะสตาร์ ค้นฟ้าคว้าดาว และ ทรู อะคาเดมี่ แฟนเทเชีย เพื่อให้ผู้ชมยุคสมัยใหม่ที่ไม่เคยได้ฟังได้รู้จัก และชวนให้ผู้ชมที่รู้จักอยู่แล้วได้ย้อนรำลึกถึงเพลงนั้น ๆ

เป็นช่วงแจ้งข่าวสารต่าง ๆ ทั้งที่เกี่ยวข้องและไม่เกี่ยวข้องกับรายการ โดยมักจะเป็นข่าวสารเกี่ยวกับสินค้าหรือการจัดงานของผู้สนับสนุนรายการ

เป็นข่วงแจ้งข่าวสารหรือโฆษณาต่าง ๆ ที่ไม่เกี่ยวข้องกับรายการเช่นเดียวกับช่วงข่าวธุรกิจเธอ แต่มีความแตกต่างที่ในช่วงนี้เนื้อหาทุกอย่างจะถูกเผยแพร่ในเวลาเพียงแค่ 30 วินาที

เป็นช่วงพิเศษเนื่องในโอกาสต่าง ๆ ปกติมักจะมาแทนช่วงทั้งหมดของรายการในสัปดาห์นั้น ๆ โดยช่วง Special ที่เคยออกอากาศมาแล้ว ได้แก่ ครบรอบ 1 ปี ตอนที่ 50, POMPAM's FAVORITE SISTERS ตอนที่ 95, POMPAM's FAVORITE MEN ตอนที่ 105 และคู่บุญหนุนนาย ตอนที่ 106
สโมสรวอลเลย์บอลเซนิตเซนต์ปีเตอร์สเบิร์ก

เซนิตเซนต์ปีเตอร์สเบิร์ก (; ) เป็นสโมสรวอลเลย์บอลอาชีพตั้งอยู่ในเซนต์ปีเตอร์สเบิร์ก, ประเทศรัสเซีย มีผู้สนับสนุนหลักคือกัซปรอม โดยสโมสรได้รับการก่อตั้งขึ้นใน ค.ศ. 2017 เป็นส่วนหนึ่งของสโมสรฟุตบอลเซนิต และเข้าแข่งขันในซูเปอร์ลีกเป็นครั้งแรกในฤดูกาล 2017-18 ซึ่งจบอันดับที่ 5 ในฤดูกาลปกติ และนัดสุดท้ายในเพลย์ออฟได้พบกับเซนิต-คาซานอีกครั้ง